Jeta e një luftëtareje ukrainase
Alisa Kovalenko e dinte mirë se çfarë e priste. Ajo bëri një udhëtim në Ukrainën lindore në vitin 2014, i cili rezultoi në dokumentarin "Alisa në Zonën e Luftës".
Që nga fillimi i luftës, shumë ukrainas të njohur janë bashkuar me shokët e tyre më pak të njohur për të mbrojtur vendin kundër agresionit rus. Shërbimi Rus i Zërit të Amerikës bisedoi me regjisoren Alisa Kovalenko për punën dhe luftën e saj në mbrojtje të Ukrainës. Kur filloi lufta, regjisorja e njohur ukrainase Alisa Kovalenko ishte nisur për në Donbas për të përfunduar xhirimet e projektit të saj të fundit, "Ekspedita 49". Filmi ka të bëjë me fëmijët që jetojnë në vijën e parë të frontit dhe duan me dëshpërim të udhëtojnë – por thjesht nuk munden. Por lufta e detyroi regjisoren të shtynte xhirimet, kështu që në prill, ajo iu bashkua Forcave të Armatosura të Ukrainës me ndihmën e një të njohuri në ushtri. Alisa Kovalenko e dinte mirë se çfarë e priste. Ajo bëri një udhëtim në Ukrainën lindore në vitin 2014, i cili rezultoi në dokumentarin "Alisa në Zonën e Luftës". Gjatë xhirimeve, ajo u mbajt e burgosur për pesë ditë nga separatistët pro-rusë. Ajo kohë e tmerrshme e bëri shumë më të lehtë vendimin e saj për të luftuar. thotë regjisorja. Alisa Kovalenko kujton se ndërsa po xhironte dokumentarin që u nominua për çmime, jo vetëm që përsosi aftësitë e saj si regjisore, por edhe mësoi se si të përdorte armët. Ajo i mësoi të gjitha aftësitë e tjera luftarake në dy muajt e fundit. thotë regjisorja. Regjisorja Kovalenko po shërben në rajonin e Kharkivit. Djali i saj pesëvjeçar, Theo, është në Francë me babain, gazetarin francez Stephane Siohan dhe nënën e Alisës. shpjegon Alisa. Regjisorja Kovalenko ka vendosur të flasë me djalin e saj për luftën sa më sinqerisht të jetë e mundur, duke u përpjekur të mos i zbukurojë aktivitetet e saj të përditshme. Regjisorja Kovalenko thotë se nuk po mendon shumë për kinemanë apo për të bërë dokumentarë këto ditë. Ajo thjesht ëndërron për paqen në Ukrainë kur familja e saj – si miliona të tjerë – do të jetë në gjendje të kthehet në shtëpi dhe të ndihet e sigurtë.